Document ID: 32014R0637

KOMMISSIONENS GENNEMFØRELSESFORORDNING (EU) Nr. 637/2014
af 13. juni 2014
om ændring af forordning (EF) nr. 1979/2006 for så vidt angår toldkontingenter for import af svampekonserves fra Kina
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a), og
ud fra følgende betragtninger:
(1)
Ved Kommissionens forordning (EF) nr. 1979/2006 (2) åbnes og forvaltes toldkontingenter for svampekonserves fra tredjelande.
(2)
Ifølge aftalen i form af brevveksling mellem Den Europæiske Union og Folkerepublikken Kina i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union (3), godkendt ved Rådets afgørelse 2014/116/EU (4), tilføjes der 800 ton (drænet nettovægt) for Folkerepublikken Kina til EU-toldkontingentet for svampekonserves af slægten Agaricus henhørende under KN-kode 0711 51 00, 2003 10 20 og 2003 10 30.
(3)
Forhøjelsen af toldkontingentet bør afspejles i bilag I til forordning (EF) nr. 1979/2006.
(4)
Forordning (EF) nr. 1979/2006 bør derfor ændres.
(5)
Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
Ændring af forordning (EF) nr. 1979/2006
Bilag I til forordning (EF) nr. 1979/2006 affattes som angivet i bilaget til nærværende forordning.
Artikel 2
Ikrafttræden
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. juli 2014.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. juni 2014.

Labels: 3
17
18
6